ธ.กลางเวียดนามลดค่าเงินดองรอบ 2 ในปีนี้ พุ่งเป้ากระตุ้นการส่งออก
ธ.กลางเวียดนามลดค่าเงินดองรอบ 2 ในปีนี้ พุ่งเป้ากระตุ้นการส่งออก
7 พ.ค. 2558

ธนาคารกลางเวียดนามประกาศลดค่าเงินดองเป็นครั้งที่ 2 ในปี 2558 โดยมีเป้าหมายที่จะกระตุ้นการส่งออกของประเทศ และส่งผลให้อัตราอ้างอิงเงินดองปรับตัวมาอยู่ที่ระดับ 21,673 ดอง จากเดิมที่ 21,458 ดอง
ทั้งนี้ การอ่อนค่าของเงินดองส่งผลให้ดัชนี VN ตลาดหุ้นเวียดนาม ร่วงลง 0.61% เมื่อวานนี้ และเปิดตลาดปรับตัวลงอีก 0.14% ในวันนี้ เนื่องจากนักลงทุนเทขายหุ้นกลุ่มธนาคาร จากแรงกดดันของเงินดองที่อ่อนค่า
การที่เวียดนามตัดสินใจปล่อยเงินดองให้อ่อนค่าลงครั้งนี้ มีเป้าหมายที่จะกระตุ้นการส่งออกของประเทศ หลังจากเวียดนามมียอดขาดดุลการค้าในช่วง 4 เดือนแรกของปีนี้สูงถึง 3 พันล้านดอลลาร์ เมื่อเทียบกับช่วงเดียวกันของปีที่แล้ว ซึ่งเวียดนามมียอดเกินดุลการค้า 2 พันล้านดอลลาร์
               